વરસાદની સીઝન પૂરી થતાં જ સુધરાઈ દ્વારા રસ્તાઓના નૂતનીકરણ અને નાળાંઓની સફાઈનું કામકાજ પુરજોશમાં શરૂ કરી દેવામાં આવ્યું છે. એને કારણે અનેક જગ્યાએ રસ્તાઓ ખોદી કાઢવામાં આવતાં વાહનચાલકોએ ડાયવર્ઝન લેવું પડતું હોય છે અને ઘણી વાર એને કારણે ટ્રાફિક જૅમમાં પણ અટવાવું પડતું હોય છે. આના કારણે રાહદારીઓએ પણ હાડમારી ભોગવવી પડતી હોય છે, જ્યારે એ વિસ્તારની આસપાસ રહેતા લોકોને એ કામને કારણે સતત અવાજ અને ધૂળનો સામનો કરવો પડે છે. ઘણી વખત તો સારા રોડને તોડીને સુધરાઈ દ્વારા નવા બનાવવામાં આવતા હોય છે.